शेराथांग
शेराथांग (Sherathang) भारत के सिक्किम राज्य के पूर्व सिक्किम ज़िले में स्थित एक शहर है। यह नाथुला (दर्रे) के पास है, जिसके पार तिब्बत है, जहाँ चीन का नियंत्रण है। यहाँ भारत-चीन व्यापार के लिए एक केन्द्र बनाया गया है।
तिरुमकूडल नरसीपुर
तिरुमकूडल नरसीपुर (Tirumakudal Narsipur) भारत के कर्नाटक राज्य के मैसूर ज़िले में स्थित एक नगर है। यहाँ कबिनी नदी का कावेरी नदी में विलय हो जाता है। यह मान्यता भी है कि स्पतिक सरोवर नामक एक गुप्त झील (जिसे गुप्त गामिनी भी कहा जाता है) का जल भी इस संगम में शामिल होता है।